google/wiki40b huggingface dataset:
Φέρες Έβρου

Ιστορία

Η πόλη ιδρύθηκε γύρω από την οχυρωμένη μονή της Παναγίας της Κοσμοσώτειρας, την οποία ίδρυσε ο σεβαστοκράτωρ Ισαάκιος Κομνηνός και στην οποία έχει ταφεί και ο ίδιος (περί το 1152). Την περίοδο αυτή η περιοχή ονομαζόταν Βήρος, που σημαίνει τόπος κοντά σε βάλτους ή νερά. Η πόλη που δημιουργήθηκε γύρω από τη μονή πήρε το όνομα Βήρα. Μετά την κατάληψη της Κωνσταντινούπολης από τους Σταυροφόρους το 1204, η Βήρα παραχωρείται ως φέουδο στον Γοδεφρείδο Βιλλεαρδουίνο. Την εποχή που αυτοκράτορας του Βυζαντίου αναλαμβάνει ο Ιωάννης Καντακουζηνός το 1341, οι κάτοικοι της πόλης επαναστατούν εναντίον του, με τον Καντακουζηνό να πολιορκεί την πόλη. Κατά τον Τούρκο περιηγητή Εβλιγιά Τσελεμπή, λίγο αργότερα, η πόλη θα καταληφθεί από τους Οθωμανούς, από τον γιο του Σουλτάνου Ορχάν, Σουλεϊμάν. Αυτός θα γκρεμίσει τα τείχη και θα μετατρέψει το καθολικό της μονής σε τζαμί. Αντίθετα ο ιστορικός και γεωγράφος Χατζή Κάλφα αναφέρει πως η πόλη κατακτήθηκε από τους Οθωμανούς από τον στρατηγό Λαλά Σαχίν Πασά, δώδεκα περίπου χρόνια μετά την πτώση της Αδριανουπόλεως. H πόλη θα αναφέρεται συχνά ως Φέρα ή Φερετζίκ, ενώ τον 15ο αιώνα αναφέρεται και ως Φέραι. Η πόλη θα επανέλθει οριστικά στο Ελληνικό κράτος το 1919, μαζί με όλη την υπόλοιπη Δυτική Θράκη. Μετά τη Συνθήκη της Λωζάνης to 1923 και την ανταλλαγή των πληθυσμών, στις Φέρες κατοίκησαν πολλοί πρόσφυγες από την Μικρά Ασία.
Κατά τον 2ο Παγκόσμιο Πόλεμο και μετά την εισβολή των Γερμανών στην Ελλάδα ο νομός Έβρου βρίσκεται υπό διπλή κατοχή. Ο δυτικός νομός Έβρου περιέρχεται στα χέρια των Βουλγάρων ενώ ο ανατολικός νομός Έβρου παραμένει στα χέρια των Γερμανών κατακτητών. Οι Φέρες παρέμειναν υπό γερμανική κατοχή μέχρι την 3η Σεπτεμβρίου 1944 σύμφωνα με έγγραφο της Διοίκησης Χωροφυλακής Έβρου της 6ης Μαρτίου του 1946. Σύμφωνα με μια άλλη πηγή οι Φέρες απελευθερώθηκαν ήδη από τον Αύγουστο του 1944 έπειτα από παλλαϊκή εξέγερση και ήταν η πρώτη πόλη της Δυτικής Θράκης που απελευθερώθηκε από τους Γερμανούς.
Οικογένεια Μερκάτη

Η οικογένεια Μερκάτη είναι παλιά αριστοκρατική οικογένεια της Ζακύνθου.

Στοιχεία

Γενάρχης της οικογένειας είναι ο ιταλός Πέτρος Μερκάτη, ο οποίος το 1536 εγκαταστάθηκε στη Ζάκυνθο. Οι απογόνοι του απέκτησαν σημαντική περιουσία καθώς και θέση στη Χρυσή Βίβλιο.
Γιετόν Κελμέντι

Βιογραφικό

Το δημοτικό σχολείο και το λύκειο το έκανε στην γενέτειρά του, ενώ τις ανώτερες σπουδές για Κοινωνικές Σχέσεις, στην Πρίστινα. Τα ματαπανεπιστημιακά στις Βρυξέλλες ( διεθνές πολιτικές και τα θέματα της ασφάλειας). Το δεύτερο μάστερ το έλαβε για διπλωματία, ενώ έκανε διδακτορικό για τις πολιτικές της παγκόσμιας ασφάλειας. Για πολλά χρόνια έχει γράψει και δημοσιεύσει ποιήματα, πεζά, δοκίμια και διηγήματα. Είναι συνεργάτης σε πολλά ΜΜΕ, που διαπραγματεύει πολιτιστικά και πολιτικά θέματα, ιδιαίτερα αυτά με διεθνές σχέσεις. 
Ο Γιετόν Κελμέντι έγινε γνωστός στο Κόσοβο με την πρώτη ποιητική συλλογή του: Ο αιώνας των υποσχέσεων, του 1999. Μετά δημοσιεύτηκαν μερικά άλλα βιβλία του. Τα ποιήματα του έχουν μεταφραστεί σε πάνω από 25 γλώσσες, ενώ έλαβε μέρος σε μερικά παγκόσμια ανθολόγια, λαμβάνοντας την πρώτη θέση μεταξύ των Αλβανών ποιητών σε μεταφράσεις και στα διεθνή βραβεία. Είναι άξιος εκπρόσωπος της σύγχρονης αλβανικής ποίησης, λέει η λογοτεχνική κριτική. Είναι, επίσης, μέλος σε μερικούς λογοτεχνικούς συλλόγους και συνεργάζεται με πολλά λογοτεχνικά και πολιτιστικά περιοδικά, ιδιαίτερα στην αγγλική, γαλλική και ρουμανική γλώσσα. 
Η ουσία του έργου του στην λογοτεχνία είναι η προσοχή που αφιερώνει στην ποιητική έκφραση, στη σύγχρονη ανάπτυξη του κειμένου και του βάθους του μηνύματος. Στη δημιουργία του ξεχωρίζεται η λυρική της αγάπης και ο ελλειπτικός στίχος, συμπλεγμένος με μεταφορές και λογοτεχνικά σύμβολα. 
Είναι παλαίμαχος του πολέμου του UÇK, 1998-1999. Ζει και εργάζεται στις Βρυξέλλες.
Εθνόσημο του Γκουάμ

Η σφραγίδα του Γκουάμ απαντάται στο μέσο της της σημαίας του Γκουάμ. Η σφραγίδα αποτελείται από μία έλλειψη με αιχμηρές άκρες και κόκκινο περίγραμμα. Στην έλλειψη βρίσκεται μια σκηνή από ένα παραλιακό τοπίο (είναι ο όρμος της Αγκάνιας), με ένα κανό (proa) και έναν φοίνικα. Η λέξη GUAM αναγράφεται με κεφαλαία ερυθρά γράμματα.
Γκαμπί της βασίλισσας (Άμυνα Τάρρας)

Θεωρία

Τα μαύρα, με την κίνησή τους ...γ5, κάνουν μια επιθετική προσφορά για χώρο στο κέντρο. Μετά από τις κινήσεις γ:δ5 και δ:γ5 των λευκών, τα μαύρα θα μείνουν με ένα απομονωμένο πιόνι στο τετράγωνο δ5. Ένα τέτοιο πιόνι μπορεί να είναι αδύναμο, δεδομένου ότι δεν μπορεί πλέον να υπερασπιστεί από άλλα πιόνια, αλλά δίνει στα μαύρα ένα άνοιγμα στο κέντρο και ανεμπόδιστες γραμμές για να αναπτύξουν τους αξιωματικούς τους.
Το άνοιγμα υποστηρίχθηκε από τον Γερμανό γκρανμαίτρ Ζίγκμπερτ Τάρρας, ο οποίος ισχυρίστηκε ότι η αύξηση της κινητικότητας που απολαμβάνουν τα μαύρα είναι ένα καλό αντάλλαγμα για την έμφυτη αδυναμία του απομονωμένου πιονιού τους στο κέντρο. Μετά από τις διδαχές του Βίλελμ Στάινιτς, αρκετοί γκρανμαίτρ της εποχής απέρριψαν από πρώτο χέρι την Άμυνα Τάρρας, λόγω της αδυναμίας δομής πιονιών, αλλά ο Τάρρας συνέχιζε να παίζει το άνοιγμά του απορρίπτοντας τις άλλες βαριάντες του Γκαμπί της βασίλισσας, μέχρι που έφτασε στο σημείο να βάζει ερωτηματικά στις συνήθεις κινήσεις για όλες τις βαριάντες εκτός από την Τάρρας (στην οποία είχε βάλει θαυμαστικό) στο βιβλίο του Die Moderne Schachpartie.
Η Άμυνα Τάρρας θεωρείται ηχηρή άμυνα. Ακόμα κι αν τα μαύρα αποτύχουν να κάνουν χρήση της κινητικότητάς τους και καταλήξουν σε κάποιο υποδεέστερο φινάλε που συνδέεται άμεσα με την υπεράσπιση του απομονωμένου πιονιού τους, εάν το υπερασπιστούν με ακρίβεια, είναι σε θέση να αποσπάσουν την ισοπαλία.
Διυδροξυακετόνη

Με μερική οξείδωση γλυκερίνης

Με μερική οξείδωση γλυκερίνης, με σχετικά ήπια οξειδωτικά μέσα, όπως το τριοξείδιο του χρωμίου ή υπεροξείδιο του υδρογόνου, με χρήση αλάτων σιδήρου ως καταλύτη, παράγεται και η ισομερής γλυκεριναλδεΰδη:

Βιοχημικός ρόλος

Η φωσφοδιυδροξυακετόνη (DHAP, δηλαδή ο μονοφωσφορικός εστέρας της διυδροξυακετόνης) παίρνει μέρος στη γλυκόλυση και ως ενδιάμεσο προϊόν στο μεταβολισμό της φρουκτόζης.

Αναγωγή προς γλυκερίνη

Μπορεί να αναχθεί προς γλυκερίνη με τις ακόλουθες μεθόδους
1. Με λιθιοαργιλιοϋδρίδιο (LiAlH₄):
2. Με καταλυτική υδρογόνωση:

Αναγωγή προς προπανοδιόλη-1,3

Μπορεί να αναχθεί προς προπανοδιόλη-1,3 με την αντίδραση Clemensen

Συμπύκνωση με «ενεργές» μεθυλενομάδες

Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH₂Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel:
Οδυσσέας Δημητρίου

Βιογραφικά στοιχεία

Ο Οδυσσέας Δημητρίου γεννήθηκε στον Άγιο Φώτιο το 1951. Ομιλεί, πέρα από την ελληνική, την αγγλική γλώσσα. Σπούδασε φυσικοθεραπεία, τεχνική ορθοπεδική και νομική. Εργάζεται ως φυσικοθεραπευτής και δικηγόρος.

Πολιτική διαδρομή

Εξελέγη βουλευτής στις Βουλευτικές εκλογές 1985 στην Εκλογική Περιφέρεια Λάρνακας με το ΔΗΚΟ.
Διεκδίκησε επανεκλογή στις βουλευτικές εκλογές του 1991 αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λάρνακας του ΔΗΚΟ, Κώστας Ηλιάδης, διορίστηκε Υπουργός Άμυνας στην κυβέρνηση Γλαύκου Κληρίδη, ο Οδυσσέας Δημητρίου ανέλαβε καθήκοντα βουλευτή ως πρώτος επιλαχών στις 4 Μαρτίου 1993.
Το 2010 διορίστηκε πρόεδρος του διοικητικού συμβουλίου του Κυπριακού Οργανισμού Διαχείρισης Αποθεμάτων Πετρελαιοειδών.
Σεληνιακή θάλασσα

Η σεληνιακή θάλασσα ˈmɑreɪ) είναι μεγάλες, σκοτεινόχρωνες, βασαλτικές πεδιάδες της Σελήνης, που σχηματίστηκαν από αρχαίες ηφαιστειακές εκρήξεις. Ονομάστηκαν maria, λατινικά "θάλασσες", από πρώιμους αστρονόμους που τις εξέλαβαν ως πραγματικές θάλασσες. Αντανακλούν λιγότερο το ηλιακό φως εξαιτίας της υψηλής περιεκτικότητας των πετρωμάτων τους σε σίδηρο και συνεπώς φαίνονται σκοτεινότερες. Οι θάλασσες καλύπτουν περίπου το 16% της σεληνιακής επιφάνειας, κυρίως της φωτεινής πλευράς. Οι λιγοστές θάλασσες της σκοτεινής πλευράς είναι πολύ μικρότερες και βρίσκονται κυρίως μέσα σε μεγάλους κρατήρες. Η παραδοσιακή ονοματολογία για τη Σελήνη περιέχει έναν τουλάχιστον oceanus (ωκεανό), όπως επίσης και χαρακτηριστικά όπως η lacus (λίμνη), palus (έλος) and sinus (κόλπος). και τα τρία τελευταία είναι μικρότερα από τις συνήθεις θάλασσες, αλλά έχουν την ίδια φύση και χαρακτηριστικά.
Σέσιλ Ντε Μιλ

Βιογραφία

Ο Ντε Μιλ γεννήθηκε στο Άσφιλντ της Μασαχουσέτης στις 12 Αυγούστου του 1881 και μεγάλωσε στην Ουάσιγκτον. Ο πατέρας του, θεατρικός συγγραφέας, Χένρυ Ντε Μιλ ήταν Ολλανδικής καταγωγής και η μητέρα του Ματίλντα Μπέατρις (το γένος Σάμουελ) ήταν Γερμανοεβραία. Σε ηλικία 11 ετών έχασε τον πατέρα του από τύφο. Με τη βοήθεια της μητέρας του συνέχισε τις σπουδές του όπου σε ηλικία 15 ετών εισήλθε στη Στρατιωτική Ακαδημία στο Τσέστερ, στη Πενσυλβάνια, απ΄ όπου αποφοίτησε το 1900.

Θεατρική καριέρα

Ο Ντε Μιλ έχοντας από παιδική ηλικία θεατρικά ακούσματα αλλά και τη μεγάλη παρακαταθήκη της φήμης του πατέρα του ξεκίνησε αμέσως μετά την αποφοίτησή του, το 1900, θεατρική καριέρα στη σκηνή του Μπροντγουέι, όπου γρήγορα άρχισε να διακρίνεται το ταλέντο του ως σκηνοθέτης, αλλά και σεναριογράφος, βοηθούμενος και από τον αδελφό του Γουίλιαμ που είχε ήδη αναδειχθεί θεατρικός συγγραφέας. Στη θεατρική του αυτή παρουσία πρωταγωνίστησε σε πολλά θεατρικά έργα με μεγάλους ηθοποιούς της εποχής, όπως τη Μαίρη Πίκφορντ, Σάρλοτ Γουόκερ κ.α. αναλαμβάνοντας στη συνέχεια την παραγωγή και διεύθυνση πολλών θεατρικών έργων. Το 1913 αν και γνώρισε μεγάλη θεατρική επιτυχία στη θεατρική παράσταση "Reckless Age" του Λη Γουίλσον (Lee Wilson), η καλλιτεχνική του ανησυχία άρχισε να εκδηλώνεται περισσότερο προς την έβδομη τέχνη, στην αρχή της ανάπτυξής της.
Μπουρμπούλια (έθιμο)

Τα Μπουρμπούλια είναι ελληνικό έθιμο, το οποίο εορτάζεται την περίοδο του Καρναβαλιού, κυρίως στην Πάτρα. Η προέλευση του δεν είναι γνωστή. Κατά την διάρκεια του, οι άνδρες και γυναίκες καλύπτουν τα πρόσωπα τους, ενώ οι γυναίκες φορούν ένα ντόμινο, που καλύπτει τα πρόσωπα τους. Συνδέεται με τη στιγμαία γνωριμία που ήταν εξαπλωμένη την εποχή της δημιουργίας του εθίμου. 
Ο εορτασμός του εθίμου ξεκίνησε κοντά στο 1872, όταν ο ελληνογερμανός αρχιτέκτονας Ερνέστος Τσίλλερ είχε ολοκληρώσει το θέατρο Απόλλων.
Συναγωγή του Ράντομ

Επακόλουθα

Το 1950, κατά την διάρκεια της επακόλουθης περιόδου του Σταλινισμού στην Πολωνία, εντός του άδειου οικοπέδου όπου η συναγωγή ήταν παλαιότερα χτισμένη, οι τοπικοί κρατικοί αξιωματούχοι προχώρησαν στην ανέγερση μνημείου υπέρ της αφανισθείσας εβραϊκής κοινότητας του Ράντομ, με βάση σχέδια του Γιάκουμπ Ζάιντενσνιρ, και φέρων την αφιερωματική επιγραφή υπέρ των θυμάτων του Ναζισμού.
Πέτρος Βούλγαρης

Τα πρώτα χρόνια

Ο Πέτρος Βούλγαρης γεννήθηκε στην Ύδρα το 1883 και ήταν γιος του Γεωργίου Βούλγαρη και της Αρχόντως Ι. Βατσαξή. Η οικογένειά του ήταν από τις πιο ιστορικές του νησιού: ο προπάππος του, Νικόλαος Βούλγαρης ήταν αδελφός του Γεωργίου Βούλγαρη, κοτζάμπαση της Ύδρας στην τελευταία φάση της τουρκοκρατίας, και θείος του Δημητρίου Βούλγαρη, πρωθυπουργού της Ελλάδας. Μετά τον θάνατο του πατέρα του, εγκαταστάθηκε με την οικογένειά του στην Αθήνα.
Αποφοίτησε από τη Σχολή Ναυτικών Δοκίμων με το βαθμό του σημαιοφόρου. Ξεκίνησε τη ναυτική του καριέρα υπηρετώντας σε πλοία του ελληνικού στόλου, ενώ αργότερα μετεκπαιδεύτηκε στο γαλλικό στόλο και επιστρέφοντας στην Ελλάδα ανέλαβε επιτελικές θέσεις. Πολιτικά ήταν υποστηρικτής του Ελευθερίου Βενιζέλου, επηρεασμένος από την «ομάδα των Υδραίων» του Ναυτικού, ηγέτες της οποίας ήταν ο Αντώνιος Σαχτούρης και ο Παύλος Κουντουριώτης. Διετέλεσε διευθυντής του γραφείου του υπουργού Ναυτικών και αργότερα διευθυντής της αεροπορικής βάσης Παλαιού Φαλήρου. 
Το 1935 αποστρατεύτηκε για πολιτικούς λόγους με το βαθμό του υποναυάρχου ΠΝ. Στη συνέχεια εργάστηκε ως γενικός διευθυντής στις επιχειρήσεις του Μποδοσάκη μέχρι το 1941, όταν με την κατάρρευση του μετώπου διέφυγε με την οικογένειά του στη Μέση Ανατολή και συγκεκριμένα στο Κάιρο. Τον Ιούνιο του 1936 διορίστηκε Νομάρχης Σάμου.

Συμμετοχή στην κυβέρνηση

Το Μάρτιο του 1943 ο πρωθυπουργός Εμμανουήλ Τσουδερός του ανέθεσε το υπουργείο Αεροπορίας και τον Απρίλιο του 1944 ο πρωθυπουργός Σοφοκλής Βενιζέλος τον επανέφερε στις τάξεις των εν ενεργεία αξιωματικών με το βαθμό του αντιναυάρχου ΠΝ. Μετά την απελευθέρωση επιστρέφει στην Ελλάδα ως αρχηγός του Γενικού Επιτελείου Ναυτικού και αρχηγός Στόλου.

Πρωθυπουργία

Στις 8 Απριλίου του 1945 αναλαμβάνει την πρωθυπουργία της χώρας (Κυβέρνηση Πέτρου Βούλγαρη Απριλίου 1945 και Κυβέρνηση Πέτρου Βούλγαρη Αυγούστου 1945) και υπηρετεί στη θέση αυτή επί έξι μήνες και εννέα ημέρες, προσπαθώντας να φέρει σε συνεννόηση τα πολιτικά κόμματα. Η βραχύβια περίοδος πρωθυπουργίας του χαρακτηρίζεται από μετριοπαθή στάση, σύνεση, αποφασιστικότητα και ικανότητα, αρετές που δε στάθηκαν αρκετές να ξεπεράσει τα οξυμένα πολιτικά πάθη και να οδηγήσει τη χώρα σε δημοψήφισμα για την επάνοδο ή όχι του βασιλέα Γεωργίου του Β΄ και σε εκλογές για την ανάδειξη μιας δημοκρατικά εκλεγμένης κυβέρνησης. Η απογοήτευση και το πολιτικό αδιέξοδο τον οδήγησαν σε παραίτηση από το αξίωμά του στις 8 Οκτωβρίου 1945. Επέστρεψε αθόρυβα στον ιδιωτικό βίο και την παλιά του θέση ως γενικός διευθυντής των επιχειρήσεων Μποδοσάκη.

Το τέλος

Πέθανε στις 26 Νοεμβρίου του 1957 στο Ναυτικό Νοσοκομείο Αθηνών από καρδιακή ανεπάρκεια σε ηλικία 74 ετών. Η κηδεία του έγινε στη Μητρόπολη Αθηνών, του αποδόθηκαν δε τιμές εν ενεργεία πρωθυπουργού. Η ταφή του έγινε δημοσία δαπάνη στο Α΄ Νεκροταφείο Αθηνών. Από το γάμο του με την ιταλικής καταγωγής Ερώ ντε Πιαν απέκτησε δύο παιδιά, την Αρχόντω - Τατιανή και τον Γεώργιο.
Seventeen (Ινδονησιακό συγκρότημα)

Οι Seventeen είναι Ινδονησιακό συγκρότημα ροκ μουσικής με έδρα την Τζακάρτα. Η ομάδα αυτή ιδρύθηκε το 1999 στη Γιογκιακάρτα. Τα μέλη τους είναι ο Μπάνι (μπάσο), ο Γιούντι (κιθάρα), ο Χερμάν (κιθάρα), ο Άντι (τύμπανα), και ο Ιφάν (φωνητικά). Έχουν κυκλοφορήσει έξι
άλμπουμ: τα Bintang Terpilih (1999), Sweet_Seventeen (2005), Lelaki Hebat (2008), Dunia Yang Indah (2011), Sang Juara (2013) και Pantang Mundur (2016)
Κατά τη διάρκεια συναυλίας στο Ταντζούνγκ Λεσούνγκ στις 22 Δεκεμβρίου 2018, όταν το τσουνάμι στο στενό Σούντα χτύπησε τη συναυλία τους, ο Μπάνι και ο μάνατζέρ τους σκοτώθηκαν, ενώ οι Χερμάν και Άντι βρέθηκαν νεκροί αρκετές ώρες αργότερα.
Σαμ Χόσκιν

Κολλεγιακή καριέρα

Ο Σαμ Χόσκιν τελείωσε το λύκειο Μπίσοπ Μπόργκρες και στη συνέχεια εισήχθη το 1999 σε ηλικία 20 ετών στο Πανεπιστήμιο Ίστερν Κεντάκι, στο οποίο παρέμινε για ένα χρόνο. Το 2000 μεταπήδησε στο Πανεπιστήμιο Σκούλντραφτ JC, στο οποίο παρέμεινε επίσης για ένα έτος.
Το 2001 εισήχθη στο πανεπιστήμιο Ντε Πολ, του Σικάγο, από το οποίο αποφοίτησε δύο χρόνια αργότερα. Το 2003 αποφάσισε να λάβει μέρος στα Ντραφτ του ΝΒΑ χωρίς ωστόσο να καταφέρει να εντυπωσιάσει, με αποτέλεσμα να μην εξασφαλίσει κάποιο επαγγελματικό συμβόλαιο συνεργασίας με ομάδα του ΝΒΑ.

Επαγγελματική καριέρα

Ο Χόσκιν βρέθηκε το 2003 στο Ισραήλ και υπέγραψε επαγγελματικό συμβόλαιο συνεργασίας με τη Χαποέλ Γκαλίλ Έλιον. Στην ομάδα του Ισραήλ παρέμεινε για ένα χρόνο, χωρίς να καταφέρει να κατακτήσει κάποιο τίτλο.
Το 2004 ταξίδεψε στη Ρωσία για λογαριασμό της Ούραλ Γκρέιτ Περμ, στην οποία παρέμεινε για ένα χρόνο. Στη συνέχεια μετεγγράφη στη Ζενίτ, ομάδα της Αγίας Πετρούπολης στην οποία παρέμεινε επίσης για ένα έτος, καθώς μετά το τέλος της αγωνιστικής περιόδου 2005-06 επέστρεψε στην Ούραλ Γκρέιτ Περμ.
Το 2007 άφησε τη Ρωσία ταξίδεψε με προορισμό την Ελλάδα και συγκεκριμένα τον Ολυμπιακό Πειραιώς, στον οποίο ωστόσοσ παρέμιενε μόλις για λίγους μήνες. Στη συνέχεια μεταπήδησε στην Κροατία όπου υπέγραψε επαγγελματικό συμβόλαια με την Τσιμπόνα Ζάγκρεμπ.
Μετά το πέρασμά του από την ομάδα του Ζάγκρεμπ, ο Χόσκιν αποφάσισε να συνεχίσει την καριέρα του στην Κίνα και τους Ζέζιανγκ Γκόλντεν Μπουλς, στους οποίους παρέμεινε για αρκετούς μήνες. Μέσα στο 2009 επέστρεψε στο Ισραήλ για λογαριασμό της Μπνέι Χερζίλια, στην οποία παρέμεινε για περίπου ένα χρόνο.
Στη συνέχεια, ο Χόσκιν αγωνίστηκε στα πρωταθλήματα του Ιράν (Σαρντάρι Γκόργκαν, 2011) και του Λίβανου (Τσάμπβιλ, 2011-12).
Την περίοδο 2012-13 αγωνίστηκε με τα χρώματα της Ζίλιν Νόρθιστ Τάιγκερς, ομάδα της Κίνας, ενώ από το καλοκαίρι του 2013 αγωνίζεται στο πρωτάθλημα της Βενεζουέλας με τη φανέλα της Ανζοάτεγκουα.

Διεθνείς συμμετοχές

Αν και γεννημένος στην Αμερική, ο Σαμ Χόσκιν απέκτησε τη Λιβανέζικη υπηκοότητα και συμμετείχε μάλιστα και με την εθνική ομάδα καλαθοσφαίρισης της χώρας στους Πανασιακούς Αγώνες του 2011.
Ντμίτρι Σέπελεφ

Фабрика звёзд

Ο Ντμίτρι ήταν παρουσιαστής στο Фабрика звёзд της Ουκρανίας, και το 2012 ήταν παρουσιαστής στο Фабрика звёзд: Ρωσία Vs Ουκρανία. Από κάτω είναι οι διαγωνιζόμενοι.
Σέρχιο Ράμος

Καριέρα

Ο Ράμος ξεκίνησε την καριέρα του από τις ακαδημίες της Σεβίλλης. Έκανε την πρώτη του εμφάνιση στη Πριμέρα Ντιβιζιόν το 2004 σε αγώνα μεταξύ της Σεβίλλης και Ντεπορτίβο Λα Κορούνια. Συνολικά έκανε εμφανίσεις 39 στη Σεβίλλη και το 2005 αποκτήθηκε από την Ρεάλ Μαδρίτης για το ποσό των 27 εκατομμυρίων ευρώ. Σύντομα εξελίχθηκε σε βασικός παίκτης στην πρώτη ενδεκάδα της Ρεάλ ως δεξί μπακ αλλά και ως κεντρικός αμυντικός ή αμυντικός μέσος σε περιπτώσεις ανάγκης. Με την Ρεάλ έχει κατακτήσει τέσσερεις φορές το πρωτάθλημα Ισπανίας και δύο φορές το Κύπελλο Ισπανίας.

Εθνική Ομάδα Ισπανίας

Στην εθνική ομάδα Ισπανίας έκανε την πρώτη του εμφάνιση σε ηλικία μόλις 18 ετών και από τότε έχει αγωνιστεί σε όλες τις διοργανώσεις, με αποκορύφωμα την κατάκτηση του Μουντιάλ το 2010.
Δρυμός Αχαΐας

Τοποθεσία - Λοιπά στοιχεία

Ο Δρυμός απέχει 13,4 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 845 μέτρων και οι κάτοικοί του ασχολούνται κυρίως με την γεωργία και την κτηνοτροφία. Το χωριό ονομαζόταν Μοστίτσι μέχρι το 1957. Στην απογραφή του 2011 ο οικισμός βρέθηκε να έχει 21 κατοίκους.

Διοικητική ιστορία

Ο Δρυμός από το 1835 μέχρι το 1837 υπήρξε έδρα του βραχύβιου Δήμου Κάτω Κλειτορίας, ενώ από το 1837 μέχρι το 1845 αποτέλεσε οικισμό του τότε Δήμου Αροανείας. Στη συνέχεια εντάχθηκε στο Δήμο Κλειτορίας όπου και παρέμεινε μέχρι το 1912. Κατόπιν με την κατάργηση των Δήμων ορίστηκε έδρα της Κοινότητος Μοστιτσίου η οποία μετονομάστηκε το 1957 σε Κοινότητα Δρυμού. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως έδρα του ομώνυμου Δημοτικού Διαμερίσματος. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων.
Σιγισμούνδος, αρχιδούκας της Αυστρίας

Βιογραφία

Ο Σιγισμούνδος-Όθων-Μαρία-Ιωσήφ-Γκόττφρητ-Ερρίκος-Λεοπόλδος-Φερδινάνδος γεννήθηκε στο Λωζάννη και είναι ο πρωτότοκος γιος του Λεοπόλδου-Φραγκίσκου τιτουλάριου μεγάλου δούκα της Τοσκάνης και της πρώτης συζύγου του Λαιτίτσια των Άρενμπερκ, κόρης του Ερρίκου μαρκησίου ντε Μπελζάνς.
Σπούδασε Επιστήμη των Υπολογιστών και έχει εργαστεί ως τραπεζίτης. Το 1993 ο πατέρας του έκανε δεύτερο γάμο, κάτι που ήταν αντίθετο με το Ρωμαιοκαθολικό Τάγμα του Αγ. Στεφάνου, του οποίου ήταν αρχηγός. Έτσι ο Λεοπόλδος-Φραγκίσκος αποκήρυξε τον τίτλο του μεγάλου δούκα της Τοσκάνης υπέρ του πρωτότοκου γιου του Σιγισμούνδου. Από τότε ο γιος του είναι ο αρχηγός του κλάδου της Τοσκάνης.
Ο Σιγισμούνδος ανατράφηκε στην Ουρουγουάη και μετά στην Ελβετία από τους γονείς του. Η οικογένεια της μητέρας του λέγεται ότι κατέχει επιχειρήσεις στην Ουρουγουάη.
Είναι μέγας Μάγιστρος του Τάγματος του Αγ. Ιωσήφ και του Αγ. Στεφάνου, των δύο ιπποτικών Ταγμάτων του μεγάλου δουκάτου της Τοσκάνης. Έχει υπηρετήσει ως προστάτης του Αλμανάκ των Γκόττα.
Λέμπρεχτ του Άνχαλτ-Τσάιτς-Χόυμ

Βιογραφία

Ήταν ο δευτερότοκος γιος του Βίκτωρα-Αμεδαίου πρίγκιπα του Άνχαλτ-Μπέρνμπουρκ και της Ελισάβετ των Βίττελσμπαχ, κόρης του Φρειδερίκου κόμη του Παλατινάτου-Τσβάιμπρυκεν.
Το 1727 απεβίωσε στο Μπέρνμπουρκ σε ηλικία 58 ετών και τον διαδέχθηκε ο πρωτότοκος γιος του Βίκτωρ Α΄.
Καμεράτα Φλωρεντίνα

Με το όνομα Καμεράτα Φλωρεντίνα (Camerata Florentina), αποδιδόμενο στην ελληνική και ως Φλωρεντινή συντροφιά φέρονταν ομάδα καλλιτεχνών που σύχναζε στη Φλωρεντία και ειδικά στην οικία του ποιητή και μουσικού Ιωάννη Μπάρντι, Κόμη του Βέρνιο, δημιουργού του μελοδράματος.
Η ομάδα αυτή ασχολήθηκε με τη μουσική και με μελέτες κυρίως επί των συνθέσεων των μελών της και ειδικότερα επί των Τζάκοπο Πέρι και Τζούλιο Κατσίνι που αποτέλεσαν και την αρχή της μουσικής επανάστασης (1600 - 1700), της χειραφέτησης δηλαδή της απλής πολυφωνικής μουσικής κατά τη προγενέστερη εποχή.
Αθανάσιος Ταλιαδούρος

Βιογραφικά στοιχεία

Γεννήθηκε στην Καρδίτσα και ήταν γιος του Σπυρίδωνος Ταλιαδούρου, βουλευτή και υπουργού. Σπούδασε Νομική και Πολιτικές Επιστήμες στο Πανεπιστήμιο Αθηνών και ιδιώτευσε ως δικηγόρος στην Αθήνα. Ακολούθησε πολιτική σταδιοδρομία, εκλεγόμενος για πρώτη φορά βουλευτής Καρδίτσας το 1946. Επανεξελέγη με το κόμμα της ΕΡΕ το 1954, το 1961 καθώς και το 1974 με το κόμμα της Νέας Δημοκρατίας.
Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα, διετέλεσε Υφυπουργός Εμπορίου (1954 - 1955, 1960 - 1963) στην κυβέρνηση Αλέξανδρου Παπάγου και Κωνσταντίνου Καραμανλή, υφυπουργός Βιομηχανίας στην κυβέρνηση Εθνικής Ενότητας, υφυπουργός Παιδείας στην κυβέρνηση Κωνσταντίνου Καραμανλή, Υπουργός Γεωργίας στην κυβέρνηση Καραμανλή (1974 - 1978) καθώς και υπουργός Παιδείας στις κυβερνήσεις Καραμανλή και Γεωργίου Ράλλη. Το 1987 εξελέγη αντιπρόεδρος της Βουλής των Ελλήνων.
Κατοικούσε στην Πολιτεία. Ήταν παντρεμένος με την Αγγελική Τεγοπούλου και είχαν αποκτήσει δύο παιδιά, μεταξύ των οποίων τον Σπύρο Ταλιαδούρο, βουλευτή και υφυπουργό.
Περιφέρεια Τάνγκα

Ιστορία

Η περιοχή ήταν παλαιότερα γνωστή ως Επαρχία Τάνγκα (Tanga District) και περιελάμβανε τις Περιοχές Σάμε (Same District) και Μουάνγκα (Mwanga District), οι οποίες σήμερα βρίσκονται να ανήκουν διοικητικά, στην Περιφέρεια Κιλιμαντζάρο (Kilimanjaro Region).

Δημογραφικά στοιχεία

Σύμφωνα με την απογραφή του 2012, έχει ένα πληθυσμό 2.045.205 ατόμων. Οι φυλές που μετανάστευσαν στην περιοχή είναι η Πάρε (Pare), Ουαταΐτα (Wataita), Ουασάμπαα (Wasambaa), Ουαμπούγκου (Wambugu), Σεγκέτζου (Segeju), Ουαντίγκο (Wadigo), Ουανάγκο (Wanago) και Ουαζιγκούα (Wazigua).